Diari Oficial de la Generalitat Valenciana


Sumari del DOGV 5906, del 03-12-2008 (2008/14492)

Resolució de 26 de novembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució de determinats trams de la línia elèctrica 132 kV, doble circuit per a l'evacuació de les zones 7 i 8 del Pla Eòlic de la Comunitat Valenciana, trams en els termes municipals d'Andilla, Higueruelas, Villar del Arzobispo, Casinos i Llíria, a la província de València. (JUEXPR/2008/34; ATLINE/2003/352/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5906

Data del DOGV
:   03-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14639


Data del document
:   26-11-2008

Organisme emissor
:   Conselleria d'Infraestructures i Transport

Tipus de document
:   Resolució

Resolució de 26 de novembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució de determinats trams de la línia elèctrica 132 kV, doble circuit per a l'evacuació de les zones 7 i 8 del Pla Eòlic de la Comunitat Valenciana, trams en els termes municipals d'Andilla, Higueruelas, Villar del Arzobispo, Casinos i Llíria, a la província de València. (JUEXPR/2008/34; ATLINE/2003/352/46). [2008/14927]
Per Resolució de la Direcció General d'Energia de la Conselleria d'Infraestructures i Transport de la Generalitat amb data 11 de setembre de 2008, es va atorgar a Energías Renovables Mediterráneas, SA (Renomar), l'autorització administrativa per a la construcció de determinats trams de la línia elèctrica a 132 kV, doble circuit, per a l'evacuació de les zones 7 i 8 del Pla Eòlic de la Comunitat Valenciana, trams que discorren pels termes municipals d'Andilla, Higueruelas, Villar del Arzobispo, Casinos i Llíria, a la província de València, es va aprovar el projecte d'execució i es va declarar, en concret, la seua utilitat pública, després de la corresponent informació pública prèvia. La dita declaració d'utilitat pública, d'acord amb el que disposa l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i els drets afectats i implica la urgent ocupació d'estos, i els són d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i els drets afectats perquè compareguen en els ajuntaments on radiquen les finques afectades, segons el calendari establit en l'annex d'esta resolució, com a punt de reunió per a dur a terme, de conformitat amb el procediment que establix el precitat article, l'alçament de les actes prèvies a l'ocupació i, si procedira, el de les d'ocupació definitiva.
Totes les persones interessades, així com aquells que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada, amb aportació dels documents acreditatius de la seua titularitat i l'últim rebut de la contribució, i es podran acompanyar dels seus pèrits i un notari, si ho estimen oportú, amb la despesa a càrrec seu.
L'alçament d'actes tindrà lloc el pròxim dia 8 i 9 de gener de 2009, a partir de les 9.00 hores, a l'Ajuntament d'Andilla; 12 de gener, a partir de les 11.30 hores, i 13 i 14 de gener de 2009, a partir de les 9.00 hores, a l'Ajuntament de Casinos; 14 de gener de 2009, a partir de les 16.00 hores, a l'Ajuntament de Villar del Arzobispo; 15, 16 i 20 de gener, a partir de les 9.00 hores, i 19 de gener de 2009, a partir de les 11.30 hores, a l'Ajuntament de Llíria.
L'orde d'alçament d'actes es comunicarà a cada interessat per mitjà de l'oportuna cèdula de citació, i constarà la relació de titulars convocats en el tauler d'edictes dels ajuntaments assenyalats i al final d'este anunci.
Es comunica que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què, intentada la notificació, no s'haguera pogut realitzar.
En l'expedient d'expropiació, Energías Renovables Mediterráneas, SA (Renomar), assumirà la condició de beneficiària.
València, 26 de novembre de 2008.- El conseller de Infraestructures i Transport: Mario Flores Lanuza.